kardosdrur/scandi-wiki huggingface dataset:
Suvarnabhumi Lufthavn

Suvarnabhumi lufthavn (thailandsk: ท่าอากาศยานสุวรรณภูมิ; Udtales su-wan-na-puum) (IATA: BKK, ICAO: VTBS), også kendt som (Nye) Bangkok International Airport, er hovedlufthavnen i Bangkok, Thailand. Efter mange forsinkelser blev lufthavnen åbnet for trafik den 28. september 2006.

Lufthavnen er hovedbase for Thai Airways International, Bangkok Airways, Thai AirAsia, mens Cathay Pacific, China Airlines, EVA Air, Air India, Druk Air, Indian Airlines og SriLankan Airlines har en mindre base i lufthavnen.

Suvarnabhumi ligger i Racha Thewa i Bang Phli distriktet i Samut Prakan Province, ca. 25 km øst for Bangkok. Navnet Suvarnabhumi blev valgt af Kong Bhumibol Adulyadej og refererer til kongeriget Suwannaphum som man tror lå et sted i Sydøstasien. Lufthavnens kontroltårn er verdens højeste med 132,2 m og blev designet af Helmut Jahn. Udover det er lufthavnens terminalbygningen verdens næststørste lufthavnsterminal med 563.000 m², kun slået af Hong Kong International Airport med 570.000 m². Den er dog større end Sydkoreas Incheon International Airport med 496.000 m². Suvarnabhumi er en af de travleste lufthavne i Asien. Lufthavnen overtog lufthavnskoden BKK fra Don Mueang, efter at Suvarnabhumi blev byens hovedlufthavn, Don Mueang anvendes fortsat til visse indenrigsflyvninger, som lavpristerminal og til charter.

Suvarnabhumi, der oprindeligt var planlagt til at betjene 40 mio. passager om året, handlede ca. 85 mio. passagerer i 2016. Det er planlagt at udbygge lufthavnen over en 10-årig periode til en kapacitet på 200 mio. passagerer årligt.

I henhold til Global analyse af havniveaustigningsrisiko for lufthavne (oversat fra Global analysis of sea level rise risk to airports), der blev offentliggjort i tidsskriftet Climate Risk Management (dansk: Klima risikostyring) i 2021, har Suvarnabhumi Lufthavn den højeste risiko for kystoversvømmelse ud af 14.000 analyserede lufthavne. Undersøgelsen blev udført af Newcastle University, Storbritannien, baseret på oplysninger om lufthavnenes placering, eksponering for stormflod under nuværende og fremtidige havniveauer, samt deres nuværende oversvømmelsesbeskyttelse.

Lufthavnsskat 
Fra 1. februar 2007 blev lufthavsskatten forhøjet fra 500 baht til 700 Baht (ca. 140 dkk) og den blev inkluderet i billetprisen, hvor den tidligere skulle betales kontant ved udrejse fra lufthavnen.

Referencer

Eksterne link 

 Suvarnabhumi Airport Information 
 Suvarnabhumi Airport & Area Guide
 Suvarnabhumi Airport Guide
 Airports of Thailand Public Company Limited and the page of the Suvarnabhumi Airport 
 Suvarnabhumi Airport  Project information from Airport Technology
 News video of the last departures from Don Muang and the first arrival at Suvarnabhumi  from MCOT
 News video of the first passenger arrival at Suvarnabhumi  from MCOT

Lufthavne i Thailand
Bangkok
David Jarolím

David Jarolím (født 17. maj 1979 i Čáslav, Tjekkoslovakiet) er en tjekkisk tidligere fodboldspiller, der spillede som midtbanespiller. Han var gennem karrieren tilknyttet blandt andet Èvian Thonon-Gaillard og har desuden tidligere optrådt for FC Bayern München, Hamburger SV, FC Nürnberg samt Slavia Prag i sit hjemland.

Selvom Jarolím ikke spillede meget under sin tid hos Bayern München står han alligevel noteret for at have vundet to tyske mesterskaber og to pokaltitler med klubben.

Landshold 
Jarolím nåede i sin tid som landsholdsspiller (2005-2009) at spille 29 kampe og score 1 mål for Tjekkiets landshold, som han debuterede for den 8. oktober 2005 i et opgør mod Holland. Han var efterfølgende en del af den tjekkiske trup til både VM i 2006 og EM i 2008.

Titler 
Bundesligaen
 1999 og 2000 med Bayern München

Tjekkisk pokalvinder
 1998 og 2000 med Bayern München

Eksterne henvisninger 

Fodboldspillere fra Tjekkiet
Fodboldspillere fra FC Bayern München
Fodboldspillere fra 1. FC Nürnberg
Fodboldspillere fra Hamburger SV
Fodboldspillere fra Evian Thonon Gaillard F.C.
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Pia Andersen

Pia Andersen (født 1955) er en tidligere dansk atletikudøver.

Andersen startede karrieren i Østerbro-klubben Københavns IF. I forbindelse med opsplitningen af KIF i 1973 fulgte hun med over i den nystartede atletikforening AK73.

Andersen vandt det danske meterskab på 1.500 meter indendørs 1976.

Internationale ungdomsmesterskaber 
 1973 Junior-EM 800 meter nummer 17 2:12,15

Danske mesterskaber 
 
  1976 1.500 meter inde 4:44.5
  1974 800 meter 2:10.2
  1973 1.500 meter 4:31.7
  1972 800 meter 2:14.2
  1972 1.500 meter 4:37.3

Personlige rekorder 
 100 meter: 13.2 1974
 200 meter: 26.4 1976
 400 meter: 57.0 1974
 800 meter: 2.07.8 1974
 1.500 meter: 4.31.7 1973
 3.000 meter: 10.36.6 1974
 Højdespring: 1.65 1972
 Spydkast: 35.26 1986
 Diskoskast: 31.65 1974
 Kuglestød: 9,60 1978

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Mellemdistanceløbere fra Danmark
Atleter fra Københavns IF
Atleter fra AK73
Diskoskastere fra Danmark
Kuglestødere fra Danmark
Hans von Blixen-Finecke

Hans Gustaf von Blixen-Finecke (født 25. juli 1886 i Skurup i Skåne i  Sverige, død 26. september 1917 i Penzance, Cornwall, England) var en svensk baron, løjtnant og konkurrencerytter.

Von Blixen-Finecke deltog i de olympiske lege 1912 i Stockholm, hvor han vandt bronze i dressurkonkurrencen med hesten "Maggie" efter sine landsmænd Carl Bonde på "Emperor" og Gustaf Adolf Boltenstern på "Neptun".

Hans von Blixen-Finecke var tvillingebror til Bror von Blixen-Finecke, der var gift med Karen Blixen.

Han var løjtnant i det skånske dragonregiment. I 1915 tog han flyvecertifikat og i 1917 forulykkede han under en test af Södertelge Verkstäders SW 16. På grund af havariet opgav fabrikken denne flymodel.

Hans søn af samme navn vandt to guldmedaljer i military ved Sommer-OL 1952.

Referencer 

Hans von
Piloter
Dressurryttere
Sportsfolk fra Sverige
Deltagere for Sverige ved sommer-OL 1912
Olympiske bronzemedaljevindere fra Sverige
Personer fra Skurup
Svenskere i 1800-tallet
Svenskere i 1900-tallet
Martin Sild Hansen

Martin "Sild" Hansen (født d. 11. maj 1983), er professionel fodboldspiller. Spiller for Aarhus Fremad. Martin er en central offensiv midtbanespiller, men kan også indtage position i angrebet.

Biografi 
Martin Hansen kommer oprindeligt fra Esbjerg, hvortil tilnavnet "Sild" også referer.

Tilnavnet fik Martin "Sild" Hansen af den afdøde AGF-leder Per Thune

Uddannelse 
Martin "Sild" Hansen har en 2-årig HF-uddannelse, og er i dag jurastuderende ved Aarhus Universitet.

Ungdomsårene 
Martin "Sild" Hansen debuterede som 15-årig på det danske U/16 landshold.

I alt har Martin "Sild" Hansen optrådt 22 gange for de danske ungdomslandshold.

Blot to år efter sin U-landsholdsdebut fik Martin "Sild" Hansen sin første fuldtidskonktrakt i AGF.

Aarhus Fremad 
Martin "Sild" Hansen skiftede i vinteren 2008/2009 fra Brabrand I.F. tilbage til sin tidligere klub Aarhus Fremad på en 1-årig kontrakt.

”Debuterede” for Aarhus Fremad i denne omgang d. 22 marts 2009, i en 4-0 sejr på hjemmebanen Risvangen over FC Midtjyllands andethold Ikast.

Scorede i sin anden optræden for Aarhus Fremad i foråret 2009, i 0-1 sejren på udebane over FC Hjørring. Kom atter på måltavlen mod sin tidligere klub Brabrand I.F. i lokalderbyet d. 4 april 2009

Tidligere klubber 
 AGF ( ?? – 2004)

 Aarhus Fremad (2003)
 Brabrand I.F. (2004 – 2008)
 Skjern GF (2014- )

Resultater

Personlig 
Blev i sæsonen 2007-2008 topscorer i 2. division Vest med 15 mål.

Klub 
Topscoreværdigheden i sæsonen 2007-2008 var med til at hjælpe Brabrand I.F. godt på vej mod et comeback i den danske 1. Division – landets næstbedste række – men efter en 2. Plads i 2. division Vest tabte Brabrand over to kampe oprykningskampen mod nr. 2 i 2. division Øst, det nuværende FC Amager.

Fodnoter 

Fodboldspillere fra Danmark
Fodboldspillere fra Aarhus Fremad
Fodboldspillere fra Brabrand IF
Personer fra Esbjerg
Michael Knudsen (flertydig)

Michael Knudsen er navnet på flere personer:

 Michael V. Knudsen, dansk håndboldspiller
 Michael Knudsen, dansk atletikudøver
Ulla Østerberg

Ulla Østerberg (født 20. februar 1943 i Grindsted) er en tidligere dansk atlet. Hun var medlem i AK Heden i Grindsted, hun flyttede til København 1966 for at studere og byttede samtidig klub til Københavns IF. I forbindelse med opsplitningen af KIF i 1973 gik hun med i den nystartede AK73. Hun vandt otte sølv- og fem bronzemedaljer i de danske mesterskaber.

Hun er uddannet cand.scient. i biologi/idræt og har været lektor på Tønder Gymnasium.

Danske mesterskaber 
  1971 100 meter 12.1
  1970 100 meter 12.2
  1970 4 x 100 meter 48.5
  1969 Danmarksturneringen – Hold-DM
  1969 100 meter 12.3
  1967 200 meter 26.1
  1967 100 meter 12.5
  1967 4 x 100 meter 49.6
  1966 100 meter 12.6
  1965 100 meter 12.1
  1965 200 meter 25.7
  1964 100 meter 12.2
  1964 200 meter 26.0

Eksterne henvisninger 
 DAF i tal – Ulla Østerberg
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra AK Heden Grindsted
Atleter fra Københavns IF
Atleter fra AK73
Sprintere fra Danmark
Personer fra Grindsted
Anopheles gambiae

Anopheles gambiae er en stikmyg, der lever i de tropiske og subtropiske egne. Den lever dermed også i områder, hvor sygdommen malaria er udbredt. Myggen kan bære sygdommen med sig, når den har stukket nogen, hvorefter den vil komme til at smitte den næste, der stikkes. Anopheles gambiae, sammen med andre såkaldte malariamyg af slægten Anopheles som f.eks. Anopheles claviger fra Europa og Nordafrika, smitter på denne måde millioner af mennesker årligt, hvoraf flere hundredtusinder dør. Ifølge WHO's malariarapport for 2012 var tallet dette år ca. 650.000 døde.

For tiden lever ca. 40 % af Jordens befolkning i et område, hvor der er risiko for smitte med malaria. Som følge af den globale opvarmning vurderer FN's klimapanel, at dette tal i løbet af de kommende år vil stige til ca. 60 % i takt med, at malariamyggens levevilkår forbedres.

Kilder 

Stikmyg
Malaria
Folmer Wisti

Folmer Wisti f. Visti Folmer Jensen (født 8. maj 1908 i Vroue, død 16. oktober 2000) var en dansk direktør, lektor og filolog.
Han var den første slaviske filolog fra Aarhus Universitet. Han var initiativtager til og leder af Det Danske Kulturinstitut (oprindeligt Det Danske Selskab) fra 1940-1983. I 1974 stiftede han Fonden for International Forståelse, i dag Folmer Wisti Fonden for International Forståelse. Fra 1976 var han tillige organisator af konferencerne Regionernes Europa samt informationsbladet Regional Contact.

Referencer

Litteratur 
 Grænseløs kulturudveksling -Det Danske Kulturinstitut i 70 år, af dr.phil. Niels Finn Christiansen (suppleret af billedfortællinger ved cand.mag. Kenn Schoop), 2009.
 Portræt: Thomas Kluge, 1998, Det Nationalhistoriske Museum Frederiksborg

Eksterne henvisninger 
 

Filosoffer fra Danmark
Dansksprogede forfattere fra Danmark
Alumni fra Aarhus Universitet
Danskere i 1900-tallet
Pissin' Razorbladez

Pissin' Razorbladez er et album lavet af Angerfist.

Sange

Album fra 2006
DHF's Landspokalturnering 2006/07

DHF's landspokalturnering i 2007 var den 44. udgave af DHF's Landspokalturnering.

Mænd

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne

Semifinaler 
Her deltog de fire vinderhold fra kvartfinalerne

Finale 
Her deltog de to vinderhold fra semifinalerne. Finalen blev spillet i NRGi Arena i Århus.

Kvinder

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne

Semifinaler 
Her deltog de fire vinderhold fra kvartfinalerne

Finale 
Her deltog de to vinderhold fra semifinalerne. Finalen blev spillet i NRGi Arena i Århus.

Kilder 
 Resultater for mænd 
 Resultater for kvinder 
 Pokalvindere gennem tiderne 

2006/07
Håndbold i 2007
Håndbold i 2006
Haag in Oberbayern

Haag in Oberbayern (eller: Haag i.OB) er en købstad (markt) i Landkreis Mühldorf am Inn i den østlige del af regierungsbezirk Oberbayern i den tyske delstat Bayern.

Geografi 
Haag in Oberbayern ligger i region Sydøstoberbayern i Bayerisches Alpenvorland og har takket være sin høje beliggenhed en stor udsigt til bjergkæden de Bayerske Alper, der fylder den sydlige horisont. Haag ligger 50 km øst for München, 15 km syd for Dorfen, 21 km vest for Waldkraiburg, 14 km nord for Wasserburg og 32 km fra landkreisens hovedby Mühldorf. Der er 48 km til Landshut og 38 km til Rosenheim. Den nærmeste banegård ligger 8 km væk i nabobyen Soyen ved banelinjen Rosenheim-Mühldorf.

Nabokommuner 
 Rechtmehring
 Maitenbeth
 Isen
 Sankt Wolfgang
 Kirchdorf
 Reichertsheim
 Gars

Inddeling 
Ud over Haag in Oberbayern, ligger i kommunen landsbyerne:
 Joppenpoint
 Rosenberg
 Winden
 Oberndorf
 Altdorf

Eksterne henvisninger 

 Markt Haag i. OB
 Museum zur Geschichte Haags
Heldenstein

Heldenstein er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er hjemsted for Verwaltungsgemeinschaft Heldenstein.

Geografi 
Heldenstein ligger i region Sydøstoberbayern i Bayerisches Alpenvorland mellem floderne Isen og Inn omkring 13 km vest for landkreisens administrationsby Mühldorf, 20 km øst for Dorfen og 67 km fra delstatshovedstaden München.
Landsbyen Weidenbach ligger ved jernbanelinjen München–Mühldorf.

Inddeling 
Ud over Heldenstein ligger i kommunen følgende landsbyer og bebyggelser:
 Lauterbach
 Weidenbach
 Haigerloh
 Niederheldenstein
 Harting

Nabokommuner 
 Waldkraiburg
 Rattenkirchen
 Obertaufkirchen
 Oberbergkirchen
 Ampfing

Eksterne henvisninger
Hovmod staar for Fald (komedie)

Hovmod staar for Fald (eng. Pride Goes Before a Fall) er en komedie som Karen Blixen skrev allerede som 11-årig. Det blev opført første gang på Rungstedlunds veranda den 27. maj 1896 med familie og venner i hovedrollerne. Desværre er skuespillets manuskript ikke bevaret for eftertiden.

Komedier
Karen Blixen
Skuespil fra Danmark
Skuespil fra 1896
Joules love

Joules love er et par love vedrørende den producerede varme af en elektrisk strøm og henholdsvis energiens afhængighed af en ideal gas til tryk, rumfang og temperatur.

Joules første lov 
Joules første lov, også kendt som Joule effekt, er en fysiklov som udtrykker sammenhængen mellem varmen udviklet af den elektriske strøm der løber gennem en elektrisk leder. Loven er navngivet efter James Prescott Joule som forskede i fænomenet i 1840'erne. Loven er som følger:

 
hvor Q er varmen udviklet af en konstant elektrisk strøm I der løber gennem en leder med en resistans (modstand) R, i tiden t. Når strøm, resistans og tid udtrykkes i hhv. ampere, ohm og sekunder, er enheden for Q joule. Joules første lov kaldes nogle gange Joule–Lenz lov da loven uafhængigt senere blev opdaget af Heinrich Lenz. En leders varmende virkning når den passeres af strøm kaldes Joule-varme.

Joules anden lov 
Joules anden lov udtrykker at den indre energi af en ideal gas er uafhængig af gassens rumfang og tryk – og kun er afhængig af gassens temperatur.

Joules første lov og Ohms lov 

I sammenhængen af resistive elektriske kredsløb og i lyset af energiens bevarelse og elektrisk potential er Joules første lov og Ohms lov ækvivalente og kan udledes af hinanden (som forklaret af Mascart i 1883
 
og af Oliver Heaviside i 1894

), selvom de blev opdaget uafhængigt og eksperimentelt, før tanken om energiens bevarelse og elektrisk potential var udviklet tilstrækkeligt.

Joules første lov udtrykker at tilførslen af varme i form af afgiven varme fra en resistiv elektrisk leder er proportional med kvadratet af den elektriske strøm gennem lederen og med lederens modstand.  Effekten afsat i en resistor, udtrykt ved strømmen gennem den og dens modstand er:

.

Joule kom til dette resultat eksperimentelt i 1841, ved at anvende et kalorimeter til at måle varme – og et galvanometer til at måle strømmen, med flere forskellige resistive elektriske kredsløb.

Loven gælder for alle kredsløb, som opfylder Ohms lov .  Ohms Lov angiver at strøm er proportional med spændingen , hvilket igen vil sige at den givne komponent opfører sig som en Ohmsk modstand. Ohms lov udtrykker at for en given spænding U over et kredsløb med resistansen R vil strømmen være:

 .

Formlen gælder også hvis R er modstanden ved strømmen I. Ved at substituere denne formel for strøm índ i en eller begge faktorer af strøm i Joules lov, kan den afsatte effekt P skrives i følgende ækvivalente former:

 .

Relationen  er faktisk mere generelt anvendelig end enten Joules lov eller Ohms lov, da den beregner den øjeblikkelige effekt som  tilføres kredsløbet med spændingen U over sig og strømmen I gennem sig, uanset om kredsløber er resistivt eller ej.
 
I kombination med enten Ohms lov eller Joules lov, kan den anvendes til at udlede den ene eller den anden.

Da den afsatte effekt i en modstand er mængden af energi anvendt (anvendt elektrisk arbejde) per enhed tid, er den totale energi afsat  i tiden t:

Kilder/referencer 

Termodynamik
Elektroniske begreber og fænomener
Degeneration

Degeneration er en proces, der er foranlediget af, at udviklingen i vores genetiske stofskifte stopper, hvilket betyder, at vi lever i vores reproduktive alder før degenerationen, hvorefter vi dør langsomt og gradvist. Degeneration omfatter alle de biologiske processer i en levende organismes løbende fremskredne alder (dvs. en kombination af processer på forringelse som følge af udviklingen af en organisme).

Aldring
Sygdomme med ukendt ætiologi
Eneboerne

Eneboerne er titlen på den første novelle som Karen Blixen skrev under pseudonymet Osceola. Den blev første gang bragt i det københavnske tidsskrift Tilskueren i august 1907, og er senere trykt i Gyldendals Julebog Osceola (1962), Kongesønnerne og andre efterladte fortællinger (1985) samt Karneval og andre fortællinger (1994).

Litteratur i 1907
Noveller
Karen Blixen
Pløjeren

Pløjeren er titlen på den anden novelle som Karen Blixen skrev under pseudonymet Osceola. Den blev første gang bragt i det københavnske tidsskrift Gads danske Magasin i oktober 1907, og er senere trykt i Gyldendals Julebog Osceola (1962), Kongesønnerne og andre efterladte fortællinger (1985) samt Karneval og andre fortællinger (1994).

Litteratur i 1907
Noveller
Karen Blixen
Handling (episk)

I en fortælling er den episke handling (plottet) den grundlæggende følge af hændelser. Aristoteles skrev i værket Poetik at Mythos, at handlingen er det vigtigste element i fortællingen. En fortælling rummer en plausibel række begivenheder, for at fremkalde den ønskede følelsesmæssige eller kunstneriske reaktion.

Se også 
 Diskurs
 Fortælling (storytelling)
 Metanarrativ
 Narrativ

Film
Film- og videoteknologi
Kultur
Litteratur
Tekster
American Academy of Arts and Letters

The American Academy of Arts and Letters er en organisation med 250 medlemmer, hvis mål er at "fremme, støtte og opretholde" amerikansk litteratur, musik og kunst. Den er beliggende i Washington Heights, der er et kvarter på Manhattan i New York. Akademiet's gallerier er åbne for offentligheden med to udstillinger hvert år. Akademiet blev oprettet i 1904 af National Institute of Arts and Letters.

Eksterne henvisninger 

 American Academy of Arts and Letters – Officiel website 

Akademier
Organisationer fra USA
Silvio Rodriguez

Silvio Rodríguez Domínguez (født 29. november 1946 i San Antonio de los Baños, Cuba) er en cubansk musiker, digter og sangskriver. Han var sammen med en række andre cubanske musikere (deriblandt Pablo Milánes, Noel Nicola, Vicente Feliú) med til at stifte nueva trova omkring 1968/69, hvor de med fundament i den traditionelle trova (en slags cubansk folkemusik) reagerede poetisk politisk på den nye situation som revolutionen i 1958 havde bragt til Cuba. De skrev sange om alvorlige emner som fx socialisme, sexisme, racisme, uretfærdighed og kolonialisme.
Silvio Rodríguez fik sin albumdebut i 1968-69 med Pluma en ristre og er stadig aktiv.

Eksterne henvisninger 

 

Musikere fra Cuba
Digtere fra Cuba
Sangskrivere fra Cuba
Karen Coffee Company Ltd.

Karen Coffee Company Ltd. er navnet på det familieaktieselskab, der officielt ejede Karen Blixens kaffefarm i Britisk Østafrika (omdøbt til Kenya i 1919). Desuden var formanden for bestyrelsen hendes onkel, Aage Westenholz, indtil farmen gik konkurs i 1931. Aktieselskabet er, som mange tror, ikke opkaldt efter Karen Blixen, men hendes kusine, Aage Westenholz egen datter, Karen Westenholz.

Eksterne henvisninger 

 Karen Coffee Co.  – Om Karen Blixen og kulturel globalisering 

Tidligere fødevarevirksomheder
Ophørt i 1931
Kaffevirksomheder
Karen Blixen Coffee Garden Restaurant and Cottages

Karen Blixen Coffee Garden Restaurant and Cottages er navnet på en café i distriktet "Karen" i Nairobi, Kenya. Den er beliggende i nærheden af Karen Blixens tidligere afrikanske farm, som i dag er indrettet til museum. Der tilbydes blandt andet kaffe af forskellige varianter fra det område, hvor Karen Blixen selv dyrkede kaffe.

Eksterne henvisninger 
 Officiel hjemmeside 

Caféer
Bygninger, konstruktioner og anlæg i Kenya
Kryptonisotoper

Der er 31 kendte isotoper af krypton. Naturligt forekommende krypton består af fem stabile og en let radioaktiv isotop. Stoffets spektralsignatur kan produceres med nogle meget skarpe linjer.

81Kr, der er et produkt af atmosfæriske reaktioner, produceres sammen med de andre naturligt forekommende isotoper af krypton. Isotopen er radioaktiv med en halveringstid på 230.000 år. Krypton er yderst flygtig nær vandoverflader, men 81Kr er blevet brugt til at datere gammelt (50.000 – 800.000 år) grundvand.

85Kr er en inert radioaktiv ædelgas med en halveringstid på 10,76 år. Den dannes ved fission af uran og plutonium, for eksempel ved atombombesprængninger og i kernereaktorer. 85Kr frigives under oparbejdningen af brændselselementer fra kernereaktorer. Koncentrationen er 30 % højere på Nordpolen end på Sydpolen, da de fleste atomkraftværker ligger på den nordlige halvkugle.

Tabel

Referencer 

 Isotope masses from Ame2003 Atomic Mass Evaluation  by G. Audi, A.H. Wapstra, C. Thibault, J. Blachot and O. Bersillon in Nuclear Physics A729 (2003).
 Isotopic compositions and standard atomic masses from Atomic weights of the elements. Review 2000 (IUPAC Technical Report). Pure Appl. Chem. Vol. 75, No. 6, pp. 683-800, (2003) and Atomic Weights Revised (2005) .
 Half-life, spin, and isomer data selected from these sources. Editing notes on this article's talk page.
 Audi, Bersillon, Blachot, Wapstra. The Nubase2003 evaluation of nuclear and decay properties , Nuc. Phys. A 729, pp. 3-128 (2003).
 National Nuclear Data Center, Brookhaven National Laboratory. Information extracted from the NuDat 2.1 database (retrieved Sept. 2005).
 David R. Lide (ed.), Norman E. Holden in CRC Handbook of Chemistry and Physics, 85th Edition, online version. CRC Press. Boca Raton, Florida (2005). Section 11, Table of the Isotopes.

Isotoper